CELEX: 32012R0226
Language: lt
Date: 2012-03-15 00:00:00
Title: 2012 m. kovo 15 d. Komisijos įgyvendinimo reglamentas (ES) Nr. 226/2012, kuriuo dėl benzenkarboksirūgšties naudojimo sąlygų (leidimo turėtojas Emerald Kalama Chemical BV ) iš dalies keičiamas Reglamentas (EB) Nr. 1730/2006  Tekstas svarbus EEE

16.3.2012   
            
            
               LT
            
            
               Europos Sąjungos oficialusis leidinys
            
            
               L 77/6
            
         KOMISIJOS ĮGYVENDINIMO REGLAMENTAS (ES) Nr. 226/2012
   2012 m. kovo 15 d.
   kuriuo dėl benzenkarboksirūgšties naudojimo sąlygų (leidimo turėtojas Emerald Kalama Chemical BV) iš dalies keičiamas Reglamentas (EB) Nr. 1730/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Komisijos reglamentu (EB) Nr. 1730/2006 (2) buvo suteiktas leidimas dešimt metų naudoti benzenkarboksirūgšties preparatą, priklausantį priedų kategorijai „zootechniniai priedai“, kaip nujunkytų paršelių, o Komisijos reglamentu (EB) Nr. 1138/2007 (3) – kaip penimų kiaulių pašarų priedą;
            
         
               (2)
            
            
               vadovaudamasis Reglamento (EB) Nr. 1831/2003 13 straipsnio 3 dalimi, leidimo turėtojas pasiūlė pakeisti leidimo naudoti benzenkarboksirūgštį kaip nujunkytų paršelių pašarų priedą sąlygas: išbraukti sąlygą dėl to preparato dėjimo į kombinuotuosius pašarus kaip premiksą ir pakeisti sąlygą dėl papildomų pašarų. Kartu su prašymu pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);
            
         
               (3)
            
            
               2011 m. rugsėjo 6 d. priimtoje nuomonėje Tarnyba padarė išvadą (4), kad nėra pagrindo toliau riboti benzenkarboksirūgšties preparato naudojimą kombinuotuosiuose pašaruose kaip premiksą. Jos manymu, pakanka to, kad Reglamentu (EB) Nr. 1138/2007 ribojamas priedo naudojimas papildomuose pašaruose nujunkytiems paršeliams;
            
         
               (4)
            
            
               Reglamento (EB) Nr. 1831/2003 5 straipsnyje nustatytos sąlygos įvykdytos;
            
         
               (5)
            
            
               todėl Reglamentas (EB) Nr. 1730/2006 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1730/2006 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 325, 2006 11 24, p. 9.
   
      (3)  OL L 256, 2007 10 2, p. 8.
   
      (4)  EMST leidinys (2011 m.), 9(9):2358.
   
      PRIEDAS
      
         
            „PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        mg/kg visaverčio pašaro, kurio drėgnis 12 %
                     
                  
                        
                           Zootechninių priedų kategorija. Funkcinė grupė: kiti zootechniniai priedai (veiklos parametrų gerinimas: prieaugis arba pašarų kiekio ir prieaugio santykis)
                        
                     
                  
                        4d210
                     
                     
                        
                           Emerald Kalama Chemical BV
                        
                     
                     
                        Benzenkarboksirūgštis
                     
                     
                        
                                     
                                 
                                 
                                    
                                       Priedo sudėtis
                                    
                                    Benzenkarboksirūgštis (≥ 99,9 %)
                                 
                              
                                     
                                 
                                 
                                    
                                       Veikliosios medžiagos apibūdinimas
                                    
                                    Benzenkarboksirūgštis, fenilkarboksirūgštis, C7H6O2
                                    
                                    CAS numeris 65-85-0
                                    Didžiausia leidžiamoji koncentracija:
                                    
                                                 
                                             
                                             
                                                Ftalio rūgštis: ≤ 100 mg/kg
                                             
                                          
                                                 
                                             
                                             
                                                Bifenilas: ≤ 100 mg/kg
                                             
                                          
                              
                                     
                                 
                                 
                                    
                                       Analizės metodas
                                        (1)
                                    
                                    Benzenkarboksirūgšties aptikimas pašarų priede: titravimas su natrio hidroksidu (Europos farmakopėjos monografija 0066)
                                    Benzenkarboksirūgšties aptikimas premikse ir pašaruose: Atvirkštinių fazių skysčių chromatografijos metodas kartu naudojant UV detektorių (RP-HPLC/UV), pagal ISO9231:2008.
                                 
                              
                     
                        Paršeliai
                        (nujunkyti)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Įvairių šaltinių benzenkarboksirūgšties mišinys neturi viršyti didžiausios leidžiamosios 5 000 mg koncentracijos kilograme visaverčio pašaro.
                                 
                              
                                    2.
                                 
                                 
                                    Mažiausia rekomenduojama dozė: 5 000 mg kilograme visaverčio pašaro.
                                 
                              
                                    3.
                                 
                                 
                                    Papildomais pašarais, kuriuose yra benzenkarboksirūgšties, neturi būti šeriami nujunkyti paršeliai, nebent jie būtų kruopščiai sumaišyti su kitais paros davinio pašarais.
                                 
                              
                                    4.
                                 
                                 
                                    Nujunkytiems paršeliams, kurių svoris neviršija 25 kg.
                                 
                              
                                    5.
                                 
                                 
                                    Sauga: tvarkant produktą rekomenduojama dėvėti kvėpavimo takų apsaugos priemones ir mūvėti pirštines.
                                 
                              
                     
                        2016 12 14
                     
                  
      
      
         (1)  Išsamų analizės metodų aprašymą galima rasti Etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx.“